ફિલ્મના શરૂઆતના સમયે તેની સ્ટોરી તમને ઓતપ્રોત કરી દે છે. રણબીર અને અનુષ્કાની હોટ કેમેસ્ટ્રી દર્શકોને ખૂબ પસંદ પડે તેવી છે. જો કે પહેલા કલાક સુધી તમને ફિલ્મ ગમશે પછીથી ફિ્લ્મ થોડી બોરિંગ લાગવા માંડે છે. ફિલ્મમાં ઘણી બધી ઘટનાઓ એક સાથે બને છે તેથી ધ્યાનપૂર્વક ફિલ્મ જોવી પડે તેવી છે, જો એક બે સીન છૂટી જાય તો તમે ફિલ્મ કઈ બાજુ આગળ વધી રહી છે તે જ વિચારતા રહેશો. ફિલ્મ સેકન્ડ હાફમાં તમને કંટાળાજનક લાગે છે. થોડા પાર્ટ જોતા ફિલ્મમાં ગોટાળો હોય તેવુ પણ લાગી શકે.